Oficiālais Vēstnesis L 236 , 23/09/2003 Lpp. 0827 - 0828



I. TIESĪBU AKTI VETERINĀRIJAS JOMĀ 1. 31964 L 0433: Padomes Direktīva 64/433/EEK par veterinārsanitārajām prasībām svaigas gaļas ražošanai un tirdzniecībai (OV P 121, 29.7.1964., 2012. lpp., un kuru turpmāk groza un konsolidē OV L 268, 24.9.1991., 71. lpp.), kurā jaunākos grozījumus izdara: - 31995 L 0023: Padomes 22.6.1995. Direktīva 95/23/EK (OV L 243, 11.10.1995., 7. lpp.); 31971 L 0118: Padomes Direktīva 71/118/EEK ( 1971. gada 15. februāris) par dzīvnieku veselības problēmām, kas ietekmē svaigas mājputnu gaļas ražošanu un laišanu tirgū (OV L 55, 8.3.1971., 23. lpp., un kuru turpmāk groza un atjaunina OV L 62, 15.3.1993., 6. lpp.), kurā jaunākos grozījumus izdara: - 31997 L 0079: Padomes 18.12.1997. Direktīva 97/79/EK (OV L 24, 30.1.1998., 31. lpp.); 31977 L 0099: Padomes Direktīva 77/99/EEK ( 1976. gada 21. decembris) par dzīvnieku veselības problēmām, kas ietekmē gaļas produktu un dažu citu dzīvnieku izcelsmes produktu ražošanu un tirdzniecību (OV L 26, 31.1.1977., 85. lpp., un kuru turpmāk groza un atjaunina OV L 57, 2.3.1992., 4. lpp.), kurā jaunākos grozījumus izdara: - 31997 L 0076: Padomes 16.12.1997. Direktīva 97/76/EK (OV L 10, 16.1.1998., 25. lpp.); 31991 L 0493: Padomes Direktīva 91/493/EEK ( 1991. gada 22. jūlijs), ar ko paredz veterinārsanitārās prasības zivsaimniecības produktu ražošanai un laišanai tirgū (OV L 268, 24.9.1991., 15. lpp.) un kurā jaunākos grozījumus izdara: - 31997 L 0079: Padomes 18.12.1997. Direktīva 97/79/EK (OV L 24, 30.1.1998., 31. lpp.); 31992 L 0046: Padomes Direktīva 92/46/EEK ( 1992. gada 16. jūnijs), ar ko paredz veterinārsanitārās prasības attiecībā uz svaigpiena, termiski apstrādāta piena un piena produktu ražošanu un laišanu tirgū (OV L 268, 14.9.1992., 1. lpp.), un kurā jaunākos grozījumus izdara: - 31996 L 0023: Padomes 29.4.1996. Direktīva 96/23/EK (OV L 125, 23.5.1996., 10. lpp.); 31994 L 0065: Padomes Direktīva 94/65/EK ( 1994. gada 14. decembris), ar ko nosaka prasības maltas gaļas un gaļas izstrādājumu ražošanai un laišanai tirgū (OV L 368, 31.12.1994., 10. lpp.). a) Strukturālās prasības, kas noteiktas Direktīvas 64/433/EEK I pielikumā, Direktīvas 71/118/EEK I pielikumā, Direktīvas 77/99/EEK A un B pielikumā, Direktīvas 91/493/EEK pielikumā, Direktīvas 92/46/EEK B pielikumā un Direktīvas 94/65/EK I pielikumā, līdz 2005. gada 31. decembrim nepiemēro attiecībā uz šā pielikuma A papildinājumā uzskaitītajiem Latvijas uzņēmumiem, ņemot vērā turpmāk izklāstītos nosacījumus. b) Kamēr vien iepriekš a) punktā minētie uzņēmumi izmanto šā panta noteikumus, produktus, kuru izcelsme ir šajos uzņēmumos, var — neatkarīgi no dienas, kad produktu laiž tirgū — laist vienīgi vietējā tirgū vai izmantot turpmākai pārstrādei vietējos uzņēmumos, uz kuriem tāpat attiecas a) punkta noteikumi. Šie produkti jāmarķē ar īpašu veselības marķējumu. Šādus svaigus, apstrādātus vai pārstrādātus zivsaimniecības produktus var laist vienīgi vietējā tirgū, vai arī glabāt vai turpmāk pārstrādāt tajā pašā uzņēmumā, neatkarīgi no dienas, kad produktu laiž tirgū. Svaigi, apstrādāti vai pārstrādāti zivsaimniecības produkti jāiepako un/vai jāiesaiņo tirgojamās vienībās, un uz tiem jābūt īpašam identificējošam apzīmējumam. Šā punkta pirmā daļa attiecas arī uz visiem produktiem, kuru izcelsme ir integrētos gaļas ražošanas uzņēmumos, ja uz kādu šāda uzņēmuma daļu attiecas a) punkts. Šā pielikuma A papildinājumā uzskaitītie piena pārstrādes uzņēmumi var saņemt svaigpiena piegādes no piena ražošanas saimniecībām, kas neatbilst Direktīvas 92/46/EEK A pielikuma IV nodaļas A daļas 1. punkta prasībām, ja šādas saimniecības ir norādītas sarakstā, ko šim nolūkam veido Latvijas iestādes. Svaigpienu, kas piegādāts no šādām saimniecībām, kuras neatbilst Direktīvas 92/46/EEK A pielikuma IV nodaļas A daļas 1. punkta prasībām, 2005. gadā var izmantot vienīgi tāda siera ražošanai, kura nogatavināšanas laiks pārsniedz 60 dienas. c) Latvija nodrošina to, ka pakāpeniski tiek panākta atbilstība a) punktā minētajām strukturālajām prasībām, ievērojot termiņus, kas šā pielikuma A papildinājumā noteikti pastāvošo nepilnību novēršanai. Latvija nodrošina, ka darbību var turpināt vienīgi tie uzņēmumi, kas līdz 2005. gada 31. decembrim ir pilnībā izpildījuši šīs prasības. Latvija iesniedz Komisijai gada ziņojumus par attīstību, kāda panākta katrā no pielikuma A papildinājumā uzskaitītajiem uzņēmumiem, kā arī to uzņēmumu sarakstu, kas attiecīgajā gadā beiguši attiecīgo pasākumu īstenošanu. d) Komisija var — pirms pievienošanās un līdz 2005. gada 31. decembrim — atjaunināt a) punktā minēto pielikuma A papildinājumu un šajā sakarā var sarakstu papildināt ar noteiktu skaitu uzņēmumu, vai arī svītrot no saraksta uzņēmumus, ņemot vērā attīstību, kāda panākta pastāvošo nepilnību novēršanā, un uzraudzības procesa gaitā izdarītos secinājumus. Sīki izstrādātus īstenošanas noteikumus, lai nodrošinātu iepriekš izklāstītā pārejas režīma sekmīgu piemērošanu, pieņem saskaņā ar Direktīvas 64/433/EEK 16. pantu, Direktīvas 71/118/EEK 21. pantu, Direktīvas 77/99/EEK 20. pantu, Direktīvas 91/493/EEK 15. pantu, Direktīvas 92/46/EEK 31. pantu un Direktīvas 94/65/EK 20. pantu. 2. 32002 R 1774: Eiropas Parlamenta un Padomes Regula (EK) Nr. 1774/2002, ar ko paredz veterinārsanitārās prasības attiecībā uz dzīvnieku izcelsmes blakusproduktiem, kas nav paredzēti lietošanai pārtikā (OV L 273, 10.10.2002., 1. lpp.). a) Strukturālās prasības, kas attiecībā uz Regulas (EK) Nr. 1774/2002 V pielikuma I nodaļu un VII pielikuma I nodaļu minētas šā pielikuma B papildinājumā, līdz 2004. gada 31. decembrim nepiemēro attiecībā uz pielikuma B papildinājumā uzskaitītajiem Latvijas uzņēmumiem, ņemot vērā turpmāk izklāstītos nosacījumus. b) Iepriekš a) punktā minētie uzņēmumi var apstrādāt, pārstrādāt un glabāt vienīgi 3. kategorijas materiālus, kas definēti Regulas (EK) Nr. 1774/2002 6. pantā. Kamēr vien šie uzņēmumi izmanto iepriekš minētā a) punkta noteikumus, produktus, kuru izcelsme ir šajos uzņēmumos, var — neatkarīgi no dienas, kad produktu laiž tirgū — laist vienīgi vietējā tirgū, un tos nedrīkst izmantot dalībvalstīm paredzētos produktos. Šādus produktus jāmarķē ar īpašu marķējumu. c) Latvija nodrošina, ka pakāpeniski tiek nodrošināta atbilstība a) punktā minētajām strukturālajām prasībām, ievērojot termiņus, kas pielikuma B papildinājumā noteikti pastāvošo nepilnību novēršanai. Latvija nodrošina, ka darbību var turpināt vienīgi tie uzņēmumi, kas līdz 2004. gada 31. decembrim ir pilnībā izpildījuši šīs prasības. Latvija iesniedz Komisijai gada ziņojumu par attīstību, kāda panākta katrā no pielikuma B papildinājumā uzskaitītajiem uzņēmumiem, kā arī to uzņēmumu sarakstu, kas minētajā gadā beiguši attiecīgo pasākumu īstenošanu. d) Komisija var — pirms pievienošanās un līdz 2004. gada 31. decembrim — atjaunināt a) punktā minēto pielikuma B papildinājumu un šajā sakarā var sarakstu papildināt ar noteiktu skaitu uzņēmumu, vai arī svītrot no saraksta uzņēmumus, ņemot vērā attīstību, kāda panākta pastāvošo nepilnību novēršanā, un pārraudzības procesa gaitā izdarītos secinājumus. Sīki izstrādātus īstenošanas noteikumus, lai nodrošinātu iepriekš izklāstītā pārejas režīma sekmīgu piemērošanu, pieņem saskaņā ar Regulas (EK) Nr. 1774/2002 33. panta 2. punktā paredzēto procedūru. --------------------------------------------------